
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI


HOTĂRÂRE
Privind aprobarea organizării unui concurs public pentru realizarea 

unui LOGO reprezentativ al Municipiului Focșani

destinat a fi folosit în toate formele de comunicare vizuală

          Consiliul local al municipiului Focşani, judeţul Vrancea, întrunit în şedinţă ordinară;

- analizând Proiectul de hotărâre iniţiat de Primarul Municipiului Focşani şi raportul de specialitate al Biroului presă, relaţii externe, înregistrat la nr. 67728 din 19.09.2017, privind aprobarea organizării unui concurs public pentru realizarea unui LOGO reprezentativ al Municipiului Focșani destinat a fi folosit în toate formele de comunicare vizuală;

-văzând avizul favorabil al comisiei pentru buget și administrație publică;

- în conformitate cu prevederile Legii nr.8 din 14 martie 1996 cu modificările și completările ulterioare, privind dreptul de autor și drepturile conexe;
- în baza art. 36 alin.(1) şi (9) şi în temeiul art. 45 alin. (2) din Legea nr. 215/2001  privind administraţia publică locală, republicată în 2007, cu modificările şi completările ulterioare;  

HOTĂRĂŞTE:

Art. 1. – Se aprobă organizarea unui concurs public pentru realizarea unui logo reprezentativ al Municipiului Focșani destinat a fi folosit în toate formele de comunicare vizuală.

Art. 2. – Regulamentul de desfăşurare a concursului va fi realizat şi aprobat de către primarul Municipiului Focşani, cu respectarea următoarelor condiţiile minimale:

Lucrarea câștigătoare va trebui să aibă un concept original, specific, să ia în considerare elementele de tradiție istorică și culturală a municipiului, cu elemente care să aibă în vedere tendințele actuale, să fie ușor de identificat, să poată fi imprimat pe suprafețe mici fără a pierde din detaliile esențiale.
· La concurs va avea dreptul să participe orice persoană fizică, cetățean român, cu vârsta de minim 18 ani împliniți înainte de data de 01.10.2017.

· Câștigătorul va fi ales în proporție de 75% de către un juriu desemnat prin dispoziția Primarului Municipiului Focșani și 25% votul publicului. Din juriu vor face parte atât reprezentanţi ai primarului Municipiului Focşani cât şi persoane de specialitate, desemnate din partea unor instituţii locale, artistice şi culturale, facultăţi de profil, precum şi din partea unei/unor companii de publicitate care au departament de creaţie.  
Art. 3. – Se alocă suma de 10.000 lei, din bugetul local al Municipiului Focşani, pentru acordarea unui premiu autorului lucrării câștigătoare, suma reprezentând cesionarea exclusivă a drepturilor de autor, nelimitată în timp și spațiu, pe orice suport material și în toate modurile, în favoare municipiului Focșani, pentru folosirea lucrării declarate căștigătoare.

Art. 4. - Prezenta hotărâre va fi comunicată de către Serviciul administrație publică locală, agricultură, compartimentelor, birourilor, serviciilor și Primarului municipiului Focșani, care va asigura executarea acesteia prin Biroul presă, relaţii externe şi Direcţia economică.

  PREŞEDINTE DE ŞEDINŢĂ,

           Iorga Marius Eusebiu      
                                 
    Contrasemnează,

                                                                    SECRETARUL MUNICIPIULUI 

                                                                                             FOCSANI

                                                                                   Eduard Marian Corhană 

